LT Europos Sąjungos oficialusis leidinys C 71/57

Valstybių narių pateikiamos informacijos apie valstybės pagalbą, teikiamą pagal 2003 m. gruodžio 23 d. Tarybos reglamentą (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba, santrauka

(2007/C 71/18)

XA numeris:: XA 101/06

Valstybė narė: Nyderlandai

Regionas: Provincie Limburg

Pagalbos schemos arba įmonės, gaunančios individualią pagalbą, pavadinimas: Stichting Administratiekantoor Aandelen KnowHouse.

Teisinis pagrindas: Algemene subsidieverordening 2004

Nadere subsidieregels ontwikkeling landelijk gebied

Planuojamos metinės išlaidos pagal schemą arba bendra įmonei suteiktos individualios pagalbos suma: Vienkartinė 191 000 EUR parama provincijai. Gali būti skiriamas ne didesnis nei 80 % avansas. Galutinė suma bus skirta ne vėliau, kaip 2007 m.

Didžiausias pagalbos intensyvumas: Bendros numatytos išlaidos yra 382 000 EUR. Teikiamos subsidijos suma sudaro 191 000 EUR. Ši suma yra mažesnė nei kiekvienam pagalbos gavėjui per trejų metų laikotarpį skiriama leistina pagalbos suma (100 000 EUR) arba 50 % reikalavimus atitinkančių išlaidų, priklausomai nuo to, kuri suma didesnė. Teikiant konsultacines paslaugas: atlygiui už paslaugas, kurios nelaikomos periodine veikla, nėra susijusios su įprastomis įmonės veiklos išlaidomis, pavyzdžiui, įprastinės konsultavimo mokesčių klausimais paslaugos, reguliarios juridinės paslaugos arba reklama. Pagalba atitinka Reglamento (EB) Nr. 1/2004 14 straipsnio 1 dalies, 2 dalies c punkto ir 3 dalies nuostatas.

Pagal naujo žemės ūkio sektoriui skirto išimties reglamento, kuris bus priimtas, nuostatas 100 % pagalba gali būti skiriama trečiųjų šalių teikiamoms konsultacinėms paslaugoms: atlygiui už paslaugas, kurios nelaikomos nuolatine arba periodine veikla ir nėra susijusios su įprastomis įmonės veiklos išlaidomis. Kadangi pagalba gamintojui teikiama per bendrovę KnowHouse B.V. kaip subsidijuojamos paslaugos, ji atitinka reikalavimą, kad pagalba negali būti teikiama kaip tiesioginė piniginė išmoka gamintojui.

Įgyvendinimo data: Sprendimas skirti pagalbą bus paskelbtas per keturias savaites nuo pranešimo apie šią santrauką gavimo iš ES.

Pagalbos schemos arba individualios pagalbos laikotarpis: Nuo 2006 m. lapkričio mėn. iki 2009 m. gruodžio 1 d. (teikti pagalbą baigiama anksčiau, tačiau projektai gali būti tęsiami iki 2009 m. gruodžio 1 d.).

Pagalbos tikslas: Pagalba susijusi su atsakymais į inovacijų procese kylančius specializuotus klausimus ir su tokiam procesui būtinų plėtros projektų parama. Be to, bus atsakoma į bendrovės specializuotus klausimus.

Tikslinei šios pagalbos grupei priklauso visos žemės ūkio įmonės ir organizacijos, pradedančios įgyvendinti inovacinius projektus, kurių ekonominis poveikis pagrinde yra susijęs su Limburgo provincija. Visoms projektų dalims, kuriomis siekiama didinti gamybą, pagalba netaikoma. Pagal 14 straipsnio 2 dalies c punktą ši žemės ūkio įmonėms teikiama konsultacinė paslauga nėra laikoma nuolatine arba periodine veikla ir nėra susijusi su įprastomis įmonės veiklos išlaidomis.

Ekonomikos sektoriai: Šis pagalba taikoma mažoms ir vidutinėms žemės ūkio įmonėms, kurios verčiasi pirmine žemės ūkio produktų gamyba.

Pagalbą skiriančios institucijos pavadinimas ir adresas::

Provincie Limburg Limburglaan 10 Postbus 5700 6202 MA Maastricht Nederland

Tinklavietė: www.limburg.nl

XA Nr.: XA 114/06

Valstybė narė: Lenkija

Regionas: Województwo śląskie

Pagalbos schemos pavadinimas arba individualią pagalbą gaunančios bendrovės pavadinimas: Rolnicza Spółdzielnia Produkcyjna w Raciborzu

Teisinis pagrindas: Ustawa dnia 27 kwietnia 2001 r. Prawo ochrony środowiska (Dz.U. nr 62, poz. 627, z późniejszymi zmianami) — art. 405, art. 406 pkt 7 i 9, art. 409

Planuojamos metinės išlaidos pagal schemą arba bendra bendrovei suteiktos individualios pagalbos suma: Pagalba suteikiama kaip lengvatinė paskola (jos suma — 53 016 PLN). Paskola bus išmokėta iki 2006 m. gruodžio 15 d. Paskola bus sugrąžinta nuo 2008 m. iki 2013 m. spalio mėn. Bendroji dotacija sudarys 4 812,6 PLN.

Maksimalus pagalbos intensyvumas: Bendrasis pagalbos intensyvumas — 6,35 %.

Paraiškos pateikimo data: Gavus patvirtinimą, kad Europos Komisija gavo šią trumpąją informaciją dėl atitinkamos individualios pagalbos (minėtas patvirtinimas — tai pranešimas ir identifikavimo numeris).

Pagalbos schemos taikymo arba individualios pagalbos teikimo laikotarpis: Preliminari trukmė — nuo 2006 m. lapkričio mėn. iki 2013 m. spalio mėn.

Pagalbos tikslas: Pagalba yra skirta Žemės ūkio gamybos kooperatyvo Racibože statinių (kiaulidės pastato, dirbtuvių ir administracijos pastatų) šildymo sistemoms modernizuoti ir tų statinių šiluminei varžai didinti:

Pagalba pagal Reglamento (EB) Nr. 1/2004 4 straipsnį bus skirta investuoti į žemės ūkio gamybos kooperatyvo Racibože šilumos šaltinių modernizavimą ir centrinio šildymo sistemos įrengimą. Į reikalavimus atitinkančias sąnaudas bus įtrauktos į žemės ūkio gamybos kooperatyvo Racibože šilumos šaltinių modernizavimą ir centrinio šildymo sistemos įrengimą investuojamos sąnaudos.

Susiję sektoriai: Pagalba skiriama veiklos vykdytojui, auginančiam javusir kiaules.

Pagalbą teikiančios institucijos pavadinimas ir adresas: Pagalba skiriama iš Aplinkos apsaugos ir Vandens ūkio vaivadijos fondo (Wojewódzkiego Funduszu Ochrony Środowiska i Gospodarki Wodnej) Katovicuose, Plebiscytowa 19, PL-40-035 Katovicai.

Interneto svetainės adresas: www.wfosigw.katowice.pl

Kita informacija: Bendroji pagalbos suma (bendrasis pagalbos intensyvumas) buvo apskaičiuota remiantis 2003 m. gruodžio 23 d. Komisijos reglamento (EB) Nr. 1/2004 dėl EB sutarties 87 ir 88 straipsnių taikymo valstybės pagalbai mažosioms ir vidutinėms įmonėms, kurios verčiasi žemės ūkio produktų gamyba, perdirbimu ir prekyba 2 straipsnio 5 punkte pateikta apibrėžtimi. Tai yra bendrosios pagalbos ir reikalavimus atitinkančių sąnaudų santykis.

Bendroji dotacija, kuri bus suteikta skyrus lengvatinę paskolą, apskaičiuota remiantis 2004 m. rugpjūčio 11 d. Ministrų Tarybos potvarkiu dėl įvairiomis formomis skiriamos viešosios pagalbos dydžio apskaičiavimo metodo (Įstatymų žurnalas — Dziennik ustaw — Nr. 194, 1983 dalis). Bendroji dotacija yra 4 812,6 PLN.

Reikalavimus atitinkančios išlaidos: 75 738 PLN.

Bendroji pagalba = 4 8126/75 738 = 6,35 %.

XA Nr.: XA 5/07

Valstybė narė: Prancūzija

Regionas: Département de la Vendée

Pagalbos schemos pavadinimas: Pagalba investicijoms, skirtoms aplinkos apsaugai gerinti žemės ūkio valdose (aliejaus spaudimo presas).

Teisinis pagrindas:

— Komisijos reglamento (EB) Nr. 1/2004 4 straipsnio 3 dalies d punktas

— Articles L 1511-2 et L 1511-5 du code général des collectivités territoriales

— Convention-cadre entre le Département de la Vendée et l'État du 24 octobre 2006

Planuojamos metinės išlaidos pagal schemą: 45 000 EUR.

Maksimalus pagalbos intensyvumas: 30 % preso kainos, ne daugiau kaip 15 000 EUR už presą.

Įgyvendinimo data: Kai tik Komisija patvirtins gavusi pranešimą.

Pagalbos schemos trukmė: Penkeri metai nuo Komisijos pranešimo gavimo patvirtinimo.

Pagalbos tikslas: Pagalba 2006 ir 2007 m. gryno augalinio aliejaus spaudimo presams įsigyti sudarys palankias sąlygas pakeisti dyzelinį kurą grynu augaliniu aliejumi.

Pagalba skirta šiems pagalbos gavėjams:

žemdirbių susivienijimams

žemės ūkio įrangos naudotojų kooperatyvams (CUMA).

Pagalbos gavėjai turi būti ekonomiškai gyvybingi.

Numatytų subsidijų dydis kiekvienu atveju pirmiausia bus nustatytas remiantis planuojamomis išlaidomis, nurodytomis pateikiant paraišką.

Tikrasis pagalbos dydis bus nustatytas pateikus apmokėtas sąskaitas. Kontrolę galės atlikti departamentas, tikrindamas įrenginį vietoje. Jei realios išlaidos už pirkinį yra mažesnės už

Nuolatinei komisijai pateikiant bylą nurodytas planuojamas išlaidas, pagalba bus sumažinta proporcingai realioms išlaidoms. Priešingu atveju subsidijos dydis persvarstytas nebus.

Subsidijos gavėjas Departamento skirtą subsidiją įsipareigoja naudoti nuo pranešimo apie nutarimą gavimo datos ir tuo tikslu, kuriam ji buvo konkrečiai skirta bei trejus metus kasmet pateikti aliejaus spaudimo preso veikimo techninę ataskaitą.

Sprendimas skirti subsidiją turi būti priimtas prieš pradedant pirkimo operaciją. Priešingu atveju paraiška subsidijai gauti bus laikoma nepriimtina.

Jei pagalbos gavėjas nepateikia reikalaujamų patvirtinančių dokumentų, Nuolatinė komisija automatiškai panaikina Departamento subsidiją po įspėjimo, į kurį nesureaguota, ir gali būti pareikalauta tuoj pat grąžinti lėšas. Taip pat jei išlaidų pobūdis ar jų panaudojimo tikslas neatitinka subsidijos skyrimo kriterijų, Departamentas gali reikalauti grąžinti subsidiją.

Sprendimas skirti subsidiją netenka galios, jei įranga neįsigyjama per dvejus metus skaičiuojant nuo pranešimo apie nutarimą gavimo datos. Subsidija tokiu atveju panaikinama automatiškai.

Vis dėlto, išimties tvarka ir Departamento tarybos nuolatinei komisijai (Commission Permanente du Conseil Général) sutikus, subsidijos įrangai įsigyti galiojimas gali būti pratęstas ne daugiau kaip vieneriems metams su sąlyga, kad vėluojama ne dėl pagalbos gavėjo kaltės ir kad paraiška galiojimui pratęsti su patvirtinančiais dokumentais pateikiama iki pradinio subsidijos galiojimo termino likus ne mažiau kaip dviems mėnesiams.

Ekonomikos sektorius(-iai): Įvairūs ūkiai; skirstoma per šias organizacijas:

žemdirbių susivienijimus,

žemės ūkio įrangos naudotojų kooperatyvus (CUMA).

Pagalbą teikiančios institucijos pavadinimas ir adresas: Susirašinėjimo adresas:

Conseil Général de la Vendée

Direction de l'Environnement et de l'Aménagement

Service Agriculture et Pêche

40, rue Maréchal Foch

F-85923 LA ROCHE SUR YON CEDEX 9

Tinklalapis: www.vendee.fr (departamento tinklalapis) arba www.agricuture@vendee.fr

Aprašymas bus paskelbtas, jei šią pagalbos schemą įregistruos Europos Komisija.